open-index/open-wikipedia-markdown huggingface dataset:
Lars Leijonborg

**Lars Erik Ansgar Leijonborg** (s. 21. marraskuuta 1949) on ruotsalainen poliitikko. Hän toimi kansanpuolue liberaalien puheenjohtajana vuodesta 1997 vuoteen 2007 ja lokakuusta 2006 ministerinä Ruotsin hallituksessa, ensin opetusministerinä ja syksystä 2007 kesään 2009 korkeakoulu- ja tutkimusministerinä. 

## Ura
Leijonborg aloitti poliittisen uransa FPU:ssa (Folkpartiets ungdomsförbund), kansanpuolueen nuorisojärjestössä. Vuonna 1971 hänestä tuli järjestön puheenjohtaja, jona hän toimi vuoteen 1973. Hän on koulutukseltaan sosionomi, joksi hän valmistui vuonna 1974. 

Vuosina 1980–1983 Leijonborg toimi kansanpuolueen puoluesihteerinä ja vuosina 1983–1984 puoluelehti NU:n päätoimittajana. 1984–1990 hän työskenteli konsulttiyritys Svenska Managementgruppenin palveluksessa. Ruotsin valtiopäivien jäseneksi hänet valittiin vuonna 1985 Tukholman läänin vaalipiiristä. Kaksissa edellisissä valtiopäivävaaleissa hän oli jäänyt varaedustajaksi. Vuonna 1990 Leijonborgista tuli kansanpuolueen toinen varapuheenjohtaja ja seuraavana vuonna puolueen valtiopäiväryhmän puheenjohtaja. Maaliskuussa 1997 hänet valittiin yksimielisesti puolueensa puheenjohtajaksi Maria Leissnerin jälkeen.  

Valtiopäivävaaleissa 1998 kansanpuolue sai 4,7 prosenttia äänistä, mikä ylitti vain niukasti valtiopäiväedustukseen oikeuttavan neljän prosentin äänikynnyksen. Vaalitulos oli puolueen historian heikoin. Seuraavat, vuoden 2002 valtiopäivävaalit olivat puolueelle ja Leijonborgille sen sijaan menestys. Kansanpuolue sai 13,3 prosenttia äänistä ja 48 edustajanpaikkaa, 31 enemmän kuin edellisissä vaaleissa. Puolue jäi kuitenkin edelleen oppositioon, kun sen keskustaoikeistolaiset liittolaiset eivät menestyneet. 

Vuonna 2005 kansanpuolue muodosti Ruotsin allianssin (Allians för Sverige) yhdessä maltillisen kokoomuksen, keskustapuolueen ja kristillisdemokraattien kanssa seuraavan vuoden valtiopäivävaaleja silmällä pitäen. Kansanpuolue lukeutui vuoden 2006 vaalien häviäjiin (puolueen kannatus laski edellisistä vaaleista 5,85 prosenttiyksikköä ja se menetti 20 edustajanpaikkaa), mutta puolue nousi vaalien jälkeen hallitukseen porvarikoalition saatua enemmistön valtiopäiville. Leijonborgista tuli kokoomusjohtaja Fredrik Reinfeldtin johtaman hallituksen opetusministeri.

Vuoden 2007 vaaleissa kansanpuolueen kannatus putosi taas 13,3 prosentista 7,5 prosenttiin. Huhtikuussa 2007 Leijonborg ilmoitti väistyvänsä kansanpuolueen johdosta syyskuun puoluekokouksessa. 7. syyskuuta uudeksi puheenjohtajaksi valittiin Jan Björklund. Kouluministeri Björklundista tuli opetusministeri ja Leijonborg siirtyi korkeakoulu- ja tutkimusministeriksi. Hän jätti hallituksen ja valtiopäivät kesäkuussa 2009.   

## Yksityiselämä
Leijonborg varttui Solnassa Tukholman läänin pohjoisosassa. Hän oli vuodet 1992–2004 naimisissa Lotta Edholmin kanssa. Heillä on yksi yhteinen lapsi, vuonna 1996 syntynyt Axel. Hänellä on myös yksi lapsi aiemmasta liitostaan, vuonna 1975 syntynyt Pontus. Lars Leijonborgin veli Ingemar Leijonborg on televisiokanava TV4:n perustaja.

## Lähteet
*
*

### Viitteet

## Aiheesta muualla

*Leijonborg Ruotsin valtiopäivien verkkosivuilla
Implantti

**Implantit** eli **istutteet** tai **siirrännäiset** ovat keinotekoisia esineitä tai elektronisia laitteita, joita lisätään kirurgisesti ihmisruumiiseen korvaamaan jokin biologinen toiminto tai parantamaan sitä (kokleaimplantti, aivoimplantti, hammasimplantti) tai pelkästään esteettisistä syistä (kuten hiusistutteet sekä rinta-, sarvi- jne. implantit). Nykyaikaiset implantit tehdään usein titaanista, koska kehon nesteet eivät aiheuta siihen korroosiota eikä keho hylji sitä.

Esimerkiksi luunmurtumien paranemista avustamaan saatetaan kiinnittää itsestään hajoava istute. Erilaiset luunaulat ja ruuvit valmistettaan lujasta maitohappopolymeeristä, joka tukee luuta 3-6 kuukautta ja liukenee sitten pois. Biohajoavan istutteen kehitti akatemiaprofessori Pertti Törmälä 1980-luvulla.

Sarvi-implantti on ihmisen päähän asennettava implantti. Se voi olla vahvuuden symboli. Sarvi-implantti on yleensä titaania.

## Lähteet

## Aiheesta muualla

*International Medical Devices Database – Recalls, Safety Alerts and Field Safety Notices of medical devices – International Consortium of Investigative Journalists
Iban Mayo

**Iban Mayo Diez** (s. 19. elokuuta 1977 Igorre, Baskimaa) on espanjalainen kilpapyöräilijä.

Mayo tunnettiin uransa aikana erityisesti mäkien erikoismiehenä. Hän siirtyi ammattilaiseksi vuonna 2000 ja pysyi Euskaltel-Euskadi-tallissa vuoden 2006 loppuun. Baskisyntyinen Mayo onkin hyvin suosittu kotiseudullaan. Hän voitti vuonna 2001 Midi Libre -etappikilpailun, Classique des Alps -ajon sekä kuudennen etapin Dauphiné Libéréssä. Espanjan ympäriajossa hän oli yhdestoista ja seuraavana vuonna viides. Hänen ehkä paras voittonsa tuli Ranskan ympäriajossa 2003, kun hän voitti Alpe d'Huez'n nousulle päättyneen etapin lähes kahdella minuutilla, vaikka löysäsi lopussa. Lisäksi hän oli yhdeksännellä osuudella kolmas ja 15. etapilla toinen. Mayo sijoittui kokonaiskilpailussa kuudenneksi. Samana vuonna hän voitti Baskimaan ympäriajon oltuaan paras etapeilla 1, 5A ja 5B. Dauphiné Libéréssä hän voitti prologin, neljännen etapin sekä piste- ja mäkikilpailun ja oli kokonaiskilpailussa toinen. Liège–Bastogne–Liège-klassikossa Mayo sijoittui toiseksi Tyler Hamiltonin jälkeen.

Kaudella 2004 Mayo voitti Ranskan ympäriajon valmistautumiskilpailuna pidetyn Dauphiné Libérén, voittaen prologin sekä kukistaen neljännellä etapilla Lance Armstrongin kahdella minuutilla Mont Ventoux'n vuorella ajetussa aika-ajossa rikkoen myös nousun aikaennätyksen. Yhtenä ennakkosuosikeista Tourille lähtenyt Mayo koki kuitenkin pettymyksen toisensa perään: Hän ajoi ulos jo alkuetapeilla menettäen paljon aikaa. Pyreneillä loukkaantunut ja kaiken lisäksi tulehduksen saanut Mayo menetti lisää aikaa ja vetäytyi kilpailusta ennen 15. etapin alkua. Hän voitti samana vuonna Asturian ympäriajon ja sijoittui toiseksi Baskimaan ympäriajossa.

Vuonna 2006 Mayo voitti Burgosin ympäriajon neljännen etapin ja kokonaiskilpailun, Subida Urkiola -ajon sekä Dauphiné Libérén kuudennen osuuden. 

Kaudeksi 2007 Mayo siirtyi espanjalaiseen Saunier Duval - Prodir -talliin. Yhtenä syynä siirtoon pidettiin pahoja motivaatio-ongelmia aiemmassa tallissaan. Hän otti 19. etapin voiton Giro d'Italiassa. Ranskan ympäriajossa hän oli 8. etapilla toinen ja yhteistuloksissa kuudestoista. Kilpailun jälkeen, 30. heinäkuuta 2007, Mayon ilmoitettiin jääneen kiinni EPO-hormonin käytöstä *Tour de Francessa*. Häntä epäiltiin dopingin käytöstä jo toukokuisen Italian ympäriajon aikana, mutta korkeiden testosteroniarvojen osoitettiin johtuneen luonnollisista syistä. Lokakuussa 2007 Mayo kuitenkin vapautettiin dopingepäilyistä, kun hänen heinäkuisen dopingtestin B-näyte osoittautui negatiiviseksi. B-näytteen testasi eri laboratorio kuin A-näytteen. Kansainvälinen pyöräilyliitto UCI vaati B-näytteen testaamista samassa laboratoriossa kuin A-näytteen, jolloin myös B-näyte osoittautui positiiviseksi. Tämän jälkeen urheilun kansainvälinen välitystuomioistuin (CAS) määräsi elokuussa 2008, että Mayo on testattu positiiviseksi doping-testissä ja asetettu kahden vuoden kilpailukieltoon alkaen takautuvasti päivämäärästä 31. heinäkuuta 2007.

Mayo ei jatkanut ammattilaisuraansa kilpailukieltonsa jälkeen.

## Lähteet
*Iban Mayo Trap&ndash;Friis-tietokannassa 

### Viitteet

## Aiheesta muualla
*itxaspe.com , sivusto ajajasta
Prinssi Rohkea

**Prinssi Rohkea** (myös **Prinssi Peloton** ja **Prinssi Urhea**,  tai pelkästään *Prince Valiant*) on Hal Fosterin luoma ritarisarjakuva. Se alkoi ilmestyä vuonna 1936. Foster oli ennen sarjakuvan julkaisua tutkinut kaksi vuotta tarukuningas Arthurin myyttiä ja vanhan Englannin historiaa. Viimeinen Fosterin kirjoittama Prinssi Rohkea ilmestyi vuonna 1980.

Prinssi Rohkea on pohjoisen valtion, Thulen, prinssi. Tarinan alkuvaiheilla Prinssi Rohkea saapuu Camelotiin ja ystävystyy ritari Gawainin ja Tristanin kanssa. Hänestä tulee Gawainin aseenkantaja, ja hän kohoaa pian itsekin Pyöreän pöydän ritariksi. Hän taistelee hunneja vastaan *Laulavalla miekallaan* (Flamberge), rakastuu *Aleta*-kuningattareen, saa lapsia ja matkustaa Afrikkaan ja Amerikkaan ja auttaa isäänsä saamaan takaisin Thulen kruunun.

Hal Fosterin piirrostyyli oli huolellista ja tarkkaa. Hän pyrki aitouteen yksityiskohdissa.

## Teoksia suomeksi

* 
* 

Vuosina 1976–1978 Semic julkaisi yhdeksän albumia. Tarinat olivat alun perin ilmestyneet vuosina 1941–1949 amerikkalaisissa sanomalehdissä. Niiden tapahtumissa Prinssi Rohkea ja Aleta avioituvat ja he saavat ensimmäisen lapsensa.
# *Angor Wrack* - 1976, Semic
# *Afrikka* - 1976, Semic
# *Aavat ulapat kutsuvat* - 1976, Semic
# *Thulen seikkailijat* - 1977, Semic
# *Aleta* - 1977, Semic
# *Tehtävä Saramandissa* - 1977, Semic
# *Uusi maailma* - 1978, Semic
# *Auringon jumalatar* - 1978, Semic
# *Kuninkaallista vehkeilyä* - 1978, Semic

## Aiheesta muualla

* Prince Valiant, Prinssi Rohkea -  virallinen www-sivusto 

## Lähteet
### Viitteet
Luettelo Guns N’ Rosesin kappaleista

Tämä on **luettelo [[Guns N’ Roses]] -yhtyeen esittämistä ja levyttämistä kappaleista**. Osa näistä kappaleista on esitetty vain kiertueilla tai ne ovat cover -kappaleita tai julkaisemattomia kappaleita. Moni listan kappaleista nauhoitettiin Chinese Democracy-albumia varten, eikä niitä ole julkaistu.  __NOTOC__

## #
*14 Years

## A
*Ain’t It Fun
*Anything Goes
*Atlas Shrugged
*Attitude

## B
*Back Off Bitch
*Bad Apples
*Bad Obsession
*Better
*Black Leather
*The Blues
*Blood In The Water
*Breakdown
*Bring It Back Home
*Buick Makane / Big Dumb Sex

## C
*Catcher in the Rye
*Chinese Democracy
*Civil War
*Closing in on You
*Cock-A-Roach Soup
*Coma
*Cornshucker
*Crashdiet

## D
*Dead Horse
*Don’t Cry (Alt. Lyrics)
*Don’t Cry (Original)
*Don’t Damn Me
*Down by the Ocean
*Down on the Farm
*Dust in the Wind
*Double Talkin’ Jive
*Dust N’ Bones

## E
*Estranged
*Eye On You

## F

* Friend or Foe

## G
*The Garden
*Garden of Eden
*Get in the Ring
*Going Down

## H
*Hair of the Dog

* Heartbreak Hotel
* Hearts Get Killed

*Human Being

## I
*I Declare
*If the World
*I Don't Care About You
*Ides of March
*I.R.S
*It Tastes Good, Don't It?
*It's Alright
*It's So Easy

## J
*Jumping Jack Flash
*Just Another Sunday

## K
*Knockin’ on Heaven’s Door

## L
*Leave Me Alone
*Live and Let Die
*Locomotive
*Look at Your Game, Girl

## M
*Madagascar
*Mama Kin
*Motormouth
*Move to the City
*Mr. Brownstone
*My Michelle
*My World

## N
*New Rose
*Nice Boys
*Nightrain
*No Love Remains
*Nothing
*November Rain

## O
*Oh My God
*Oklahoma
*One in a Million
*Out Ta Get Me

## P
*Paradise City
*Patience
*Perfect Crime
*Perhaps
*Pretty Tied Up
*Prostitute

## Q

* Quick Song

## R
*Raw Power
*Reckless Life
*Right Next Door to Hell
*Riad n' the Bedouins
*Rocket Queen

## S
*Scraped
*Sentimental Movie
*Seven
*Shadow of Your Love
*Shotgun Blues
*Silkworms
*Since I Don't Have You
*So Fine
*Something Always
*Sorry
*State of Grace
*Street of Dreams
*Suckerpunched
*Sweet Child O’ Mine
*Sympathy for the Devil
*Shackler's Revenge

## T
*That's Something
*The General
*Thyme
*Think About You
*Too Fast to Live
*Too Much Too Soon
*There Was a Time
*This I Love

## U
*Used to Love Her

## W
*Welcome to the Jungle
*We Were Lying
*Wild Horses

## Y
*Yesterdays
*You Ain't the First
*You Can't Put Your Arms Around a Memory
*You Could Be Mine
*You're Crazy

## Z

* Zip It
* Zodiac

## Kappaleet albumeiden mukaan
Arpeuttaminen

**Arpeuttamisella** tai **arpitatuoinnilla** tarkoitetaan arpien luomista kehoon esteettisessä tarkoituksessa tai ilmentämään yksilön sosiaalista tai yhteiskunnallista asemaa. Arpeuttaminen tapahtuu hankaamalla tai veistämällä ihoa erilaisilla leikkaustyökaluilla, minkä lopputuloksena on musteeton tatuointi. Arpitatuoinnit kuuluivat vahvasti esimerkiksi Australian aboriginaalien kulttuureihin. Arpitatuoinnit ovat suosiossa myös läntisessä Afrikassa ja Uuden-Guinean alkuasukkaiden keskuudessa. Joillakin kansoilla arpikuvioita tehtiin ihoon osoituksena aikuisiän saavuttamisesta.

Kun arpeuttaminen tehdään ihoa polttamalla, sitä kutsutaan polttomerkinnäksi.

## Lähteet
Kristian I

**Kristian I Oldenburgilainen** (tansk. *Christian* *1*);  (helmikuu 1426 – 21. toukokuuta 1481) oli tanskalainen monarkki ja Kalmarin unionin maiden unionikuningas: Tanskan kuningas vuosina 1448–1481, Norjan kuningas vuosina 1450–1481 ja Ruotsin kuningas vuosina 1457–1464). Hän oli myös Schleswigin ja Holsteinin herttua vuosina 1460–1481.

Kristian I oli ensimmäinen Oldenburgin hallitsijasukua edustanut Tanskan kuningas. Suku hallitsi Tanskaa yhtäjaksoisesti hänestä alkaen aina vuoteen 1863 asti.

## Suku
Christianin vanhemmat olivat kreivi Diderik "Onnekas" von Oldenburg und Delmenhorst (k. 1440) ja tämän toinen puoliso Hedevig von Holstein (k. 1436). 

## Kuningas
Kristian valittiin Tanskan kuninkaaksi vuonna 1448 edellisen kuninkaan Kristofer Baijerilaisen kuoltua ilman perillistä. Ruotsin kuninkaaksi oli aiemmin valittu Kaarle Knuutinpoika Bonde, mikä johti kiistaan unionikuninkuudesta. Kaarle Knuutinpoika otti pian myös Norjan kruunun, mutta joutui luovuttamaan sen Kristianille 1450. Tanska ja Ruotsi joutuivat sotaan vuonna 1451.

Kristian sai vallattua syrjäytetyn unionikuninkaan Eerik Pommerilaisen hallitseman Gotlannin tämän sovittua tanskalaisten kanssa. Vuonna 1457 Ruotsissa puhkesi kapina, ja Kaarle syrjäytettiin. Kapinajohtajat Jöns Pentinpoika Oxenstierna ja Eerik Akselinpoika Tott kutsuivat Kristianin Ruotsin kuninkaaksi, ja hänet kruunattiin 23. kesäkuuta 1457. Kristian hankki itselleen myös Schleswig-Holsteinin vuonna 1460. Tämä aiheutti kuitenkin suuren velkataakan, ja Kristian joutui kiristämään veroja.

Uppsalan arkkipiispa Jöns Pentinpoika Oxenstierna lupasi vuonna 1463 Uplannin talonpojille omin päin verohelpotuksia, mikä johti hänen vangitsemiseensa. Tämä synnytti arkkipiispan tukijoiden kapinan, jonka päätteeksi Kristian joutui pakenemaan Ruotsista Tanskaan vuonna 1464. Ruotsin kuninkaaksi nousi jälleen Kaarle Knuutinpoika.

## Avioliitto ja jälkeläiset
Kristian avioitui lokakuussa 1449 edeltäjänsä Kristofer Baijerilaisen lesken Dorotea Brandenburgilaisen kanssa.

Heille syntyivät lapset: 

• Olof (syyskuu 1450–1453/1455), kuoli alle 5-vuotiaana

• Knut (1451–n. 1455), kuoli noin 4-vuotiaana

• Hannu

• Margrete (1456–1487), avioitui 1469 Skotlannin kuningas Jaakko III:n kanssa, heille syntyi kolme poikaa, joista vanhin oli kuningas Jaakko IV 

• Fredrik I 

## Perintö
Kristian kuoli vuonna 1481 ja hänet on haudattu Roskilden tuomiokirkkoon. Hän on Englannin ja Skotlannin Jaakko I:n kaukainen esi-isä tyttärensä Margreten kautta, ja sitä kautta sukua nykypäivän brittimonarkeille. 

## Viitteet

## Aiheesta muualla
Kristoffer Baijerilainen

**Kristoffer Baijerilainen** eli **Kristoffer III** (tansk. *Christoffer 3.*) ; (26. helmikuuta 1418 – 5./6. tammikuuta 1448) oli Kalmarin unionin maiden unionikuningas: Tanskan ja Norjan kuningas vuosina 1440–1448 ja Ruotsin kuningas vuosina 1441–1448.

## Suku
Kristoferin vanhemmat olivat pfalz-kreivi Johann von Neumarkt (k. 1443) ja herttuatar Catharina von Pommer (k. 1426). 

## Kuningas
Kristofer valittiin Tanskan kuninkaaksi vuonna 1440 sen jälkeen, kun tanskalaiset olivat erottaneet aiemman unionikuninkaan, Ruotsin kruunun menettäneen Eerik Pommerilaisen. Ruotsia hallitsi valtionhoitajana Kaarle Knuutinpoika Bonde, jonka suostuttelemiseksi hyväksymään kuninkuutensa joutui Kristoffer antamaan Kaarlelle Turun linnan ja suuria läänityksiä Suomesta. Kristoffer valittiin Ruotsin kuninkaaksi Moran kivillä ja kruunattiin Upsalan tuomiokirkossa vuonna 1441. 

Vuonna 1442 Kristofer vahvisti unionikuninkaan valtaa tasoittaneen Kristofferin maanlain, jonka mukaan kuninkaan tuli hallita valtaneuvostoa kuunnellen ja asettaa linnanherroiksi vain Ruotsissa syntyneitä. Kristoffer määräsi vuonna 1443 Naantalin luostarin siirrettäväksi piispa Maunu Tavastin suunnitelman mukaisesti sopivaan paikkaan Raision Ailosiin. Samassa yhteydessä määrättiin luostarin viereen perustettavaksi kaupunki. Seuraavana vuonna kuningas vahvisti Rauman kaupungin privilegiot. Vuonna 1446 kuningas Kristoffer ryhtyi toimiin liittääkseen Eerik Pommerilaisen hallussa olleen Gotlannin unionin yhteyteen, ja valtakunnan asevoimat vietiin Gotlantiin. 

## Avioliitto
Kristoffer avioitui Kööpenhaminassa syyskuussa 1445 Dorotea Brandenburgilaisen kanssa, avioliitto oli lapseton.

## Perintö
Kristoffer kuoli vuonna 1448 yllättäen ilman perillisiä, mikä johti jälleen epäselvyyteen Kalmarin unionin jatkosta ja kiistoihin sen hallinnasta. Hänen leskensä avioitui hänen seuraajansa Kristian I:n kanssa.

## Lähteet

## Aiheesta muualla
Woody Guthrie

**Woodrow Wilson ”Woody” Guthrie** (14. heinäkuuta 1912 Okemah, Oklahoma Yhdysvallat – 3. lokakuuta 1967 New York, Yhdysvallat) oli yhdysvaltalainen folklaulaja ja lauluntekijä. Hän kirjoitti useita vasemmistolaisia ja isänmaallisia lauluja, joista tunnetuin on ”This Land is Your Land”. Bruce Springsteen levytti kappaleen 40 vuotta myöhemmin.  

Ammattiyhdistysmies Guthrie kirjoitti monia lauluja työväenluokkaan kuuluvien amerikkalaisten köyhyydestä ja sorrosta, lastenlauluja, fasismin vastaisia lauluja, lauluja Amerikan historiasta. Tunnettuja ovat etelävaltioiden asukkaiden siirtolaisuudesta Kaliforniaan kertovat laulut, ”Dustbowl ballads”. Guthrie lauloi levylle myös paljon amerikkalaisia kansansävelmiä.

Toisen maailmansodan aikana Guthrie kirjoitti aluksi sodanvastaisia lauluja, joita levytti Almanac Singers -yhtye, jossa vaikutti myös Pete Seeger. Guthrie käänsi kelkkansa Saksan hyökättyä Neuvostoliittoon ja hän alkoi tehdä taisteluhenkeä lietsovia sotalauluja. Niistä tunnetuin on *The Sinking of Reuben James*. Guthrie itse palveli sodan aikana Yhdysvaltain kauppalaivastossa.

Kaiken kaikkiaan hän teki yli tuhat folk- ja protestilaulua. 1960-luvun protestilaulusukupolvi Bob Dylan etunenässä piti Woody Guthrieta edeltäjänään ja sankarinaan. Woodyn poika Arlo Guthrie on tunnettu laulaja, joka aloitti uransa 1960-luvun hippivuosina.

Woody Guthrie sairastui 1940-luvun lopulla Huntingtonin tautiin ja vietti yksitoista viimeistä elinvuottaan sairaalassa.

Woody Guthrien kuoleman jälkeen järjestettiin hänelle kunnianosoituksena kaksi hyväntekeväisyyskonserttia Carnegie Hallissa 20. tammikuuta vuonna 1968.

Hal Ashbyn ohjaama elokuva *Tämä maa on minun* (*Bound for Glory*, 1976) perustuu Woody Guthrien kirjoittamaan omaelämäkertaan.

## Valikoitu diskografia

## Lähteet

## Kirjallisuutta
Klein, Joe: Woody Guthrie: a life. A.A. Knopf, 1980.

## Aiheesta muualla

* Ylen Elävä arkisto: Woody Guthrien tarina
Proteesi

**Proteesi** on keinotekoinen kappale, jolla korvataan kehosta puuttuva osa, toisin kuin ortoosi, joka vain tukee kehoa. Proteeseja käytetään esimerkiksi korvaamaan syntymästä asti puuttuva tai myöhemmän sairauden tai onnettomuuden vuoksi amputoitu raaja, muuttamaan transsukupuolisten miesten ja naisten ulkoisia piirteitä sekä erikoistehosteina elokuvissa. Proteesioppia kutsutaan protetiikaksi. 

Proteeseja on käytetty ainakin 400-luvulta eaa. Ensimmäiset oikean käden muotoiset proteesit valmistettiin kuitenkin vasta keskiajalla.

Ennen proteesit tehtiin yleensä puusta, nahasta ja raskaasta metallista (puujalka ja koukkukäsi), joiden toiminnallisuus oli lähinnä välttävää. Nykyisin on jo käytössä kevyistä metalleista ja muoveista tehtyjä, tietokoneohjatusti toimivia jalka- ja käsiproteeseja. Monilla vammaisurheilijoilla on myös erityisiä vaihdettavia urheiluproteeseja, jotka muistuttavat vain etäisesti oikeaa raajaa.

## Proteesityyppejä
* tekoraaja
* korjaava linssi
* silmäproteesi
* sisäkorvaproteesi
* kasvoproteesi
* rintaproteesi
* hammasproteesi
* hammasimplantti
*lonkkaproteesi

## Lähteet

## Aiheesta muualla
Pentti Jönsinpoika Oxenstierna

**Pentti Jönsinpoika Oxenstierna** (, 1390-luku – 1450) oli ruotsalainen ritari ja valtaneuvoston jäsen. Hän toimi yhdessä veljensä Niilo Jönsinpoika Oxenstiernan kanssa Ruotsin valtionhoitajana tammikuusta kesäkuuhun 1448 unionikuningas Kristoffer Baijerilaisen kuolemasta siihen asti, että Kaarle Knuutinpoika valittiin vaaleilla Ruotsin kuninkaaksi.

## Elämä
Pentti Jönsinpojan kotitila oli Salsta Lenan pitäjässä Upplannissa. Pentti teki suuria lahjoituksia Tenstan kirkolle, jonka seinässä on yhä säilynyt häntä esittävä lahjoittajamaalaus. Maalauksen on tehnyt Johannes Rosenrod.

Pentti Jönsinpoika avioitui vuonna 1416 Kristina Kristerintyttären kanssa, joka kuoli 1430-luvulla. Pentin ja Kristinan lapsia olivat Uppsalan arkkipiispa Jöns Pentinpoika, Kristiern Pentinpoika, Arvid Pentinpoika ja David Pentinpoika. Pentti avioitui uudestaan vuonna 1437 Märta Lydekadotterin (Stralendorp) kanssa.

Pentti Jönsinpoika oli kuuluisan lakikokoelman Codex Aboensiksen tilaaja.

## Lähteet
Niilo Jönsinpoika Oxenstierna

**Niilo Jönsinpoika Oxenstierna** (ruots. **Nils Jönsson Oxenstierna**) (1390-luku – 1450/1451) oli ruotsalainen rälssimies ja valtionhoitaja vuonna 1448.  

Niilo oli valtaneuvos viimeistään vuodesta 1432, Borgholmin käskynhaltija vuodesta 1436, Stäkeholmin käskynhaltija vuodesta 1438, Nyköpingshusin käskynhaltija vuodesta 1442 vuoteen 1448 ja ritari vuodesta 1441.

Niilo Jönsinpoika kuului aatelisiin, jotka vuosina 1432–34 tukivat kirkollista vastarintaa Eerik Pommerilaista vastaan. Vuonna 1434 Niilo osallistui kansannousuun Eerikiä vastaan ja kuului vuoteen 1441 asti valtakuntaa johtaneeseen neuvostoon. Unionikuningas Kristoffer Baijerilaisen aikana Niilo kuului vuodesta 1445 valtionhoitajakollegioon, joka hallitsi maata kuninkaan ollessa poissa. Kristofferin kuoltua Niilo toimi yhdessä veljensä Pentti Jönsinpoika Oxenstiernan kanssa Ruotsin valtionhoitajana tammikuusta kesäkuuhun 1448, kunnes Kaarle Knuutinpoika valittiin vaaleilla Ruotsin kuninkaaksi. Niilo oli kannattanut kuninkaaksi omaa poikaansa Eerikiä, ja kuninkaanvaalien jälkeen hän kuului kuningasta vastustaneeseen oppositioon. Tämän seurauksena hänen menetti vuonna 1448 Nyköpingshusin ja vuonna 1450 Örebron linnan.

## Lähteet
Eerik XIII Pommerilainen

**Eerik Pommerilainen** (noin 1382 Rügenwalde, Pommeri – 1459 Rügenwalde) oli Norjan kuningas 1389–1442, Tanskan ja Ruotsin kuningas 1396–1439 sekä Kalmarin unionin kuningas 1397–1439.

Eerik Pommerilainen oli samanaikaisesti

* Tanskassa **Eerik VII**
* Norjassa **Eirik III**
* Ruotsissa **Erik XIII**
* Pommerissa (oik. Pommern-Stolpissa) **Erich I**

## Elämäkerta

Eerik Pommerilainen oli Pommerin Vratislavin ja Mecklenburgin Marian poika, ja kuningatar Margareetan sisaren tyttärenpoika, jonka Margareeta adoptoi sen jälkeen kun hänen oma poikansa Olavi oli kuollut, tavoitteenaan nostaa tämä yhteispohjoismaisen unionin kuninkaaksi.

Margareeta voitti vuonna 1389 Albrekt Mecklenburgilaisen ja nousi Ruotsinkin kuningattareksi, jolloin hänellä oli kaikkien Pohjoismaiden kruunut. Eerikistä oli tullut perimyksen kautta Norjan kuningas jo seitsemänvuotiaana 1389 ja vuonna 1396 hänet valittiin Tanskan kuninkaaksi ja myöhemmin samana vuonna Ruotsin kuninkaaksi (nimellä Eerik XIII). Seuraavana vuonna hänet kruunattiin Kalmarin linnassa Pohjoismaiden yhteiseksi kuninkaaksi. Siellä Margareeta esitti ajatuksensa Kalmarin unionista ja sen aikana kirjoitettiin niin sanottu unionikirje, jossa kuvailtiin unionin hallintoa ja määrättiin yhteispohjoismainen kuninkuus periytyväksi Eerikin pojan kautta. Jos kuninkaalla ei olisi poikaa, kuninkuus valittaisiin yhteispohjoismaisesti vaaleilla.

Kuningatar Margareeta hallitsi käytännössä pitkään Kalmarin unionia Eerikin jo ollessa kuninkaana tavoitteenaan kuninkaanvallan ja unionin lujitus. Margareetan kuoleman jälkeen Eerik jatkoi samalla linjalla. Hän siirsi entistä paikallisen tason päätäntävaltaa omille luottomiehilleen Tanskaan, jossa hän pääasiassa oleskeli, ja linnanherroiksi ympäri unionia hän nimitti omia tanskalaisia ja saksalaisia suosikkejaan. Ruotsin valtaneuvoston valtaa hän pyrki rajoittamaan. Uusia veroja säädettiin ja maatiloja otettiin kruunulle. Käytännössä valta unionissa keskittyi Tanskaan.

Eerik joutui konfliktiin Hansaliiton kanssa, kun hän asetti Juutinrauman tullin. Hansaliitto ei katsonut hyvällä Eerikin pyrkimyksiä Itämeren hallintaan, vaan julisti vuonna 1426 kauppasaarron auttaakseen Holsteinin kreivejä, joilta Eerik pyrki saamaan Etelä-Jyllannin. Tämä vahingoitti etenkin Ruotsia, joka oli ollut vilkkaissa kauppasuhteissa Lyypekin kanssa. Tämä herätti yhdessä muutenkin kaukaiseksi koetun Etelä-Jyllannin sotien kanssa katkeruutta Ruotsissa kaikissa kansankerroksissa.

Vuonna 1434 Ruotsissa puhkesi Engelbrektin kapina, johon Ruotsin valtaneuvosto liittyi ja joka johti Eerikin ja ruotsalaisten välillä pitkällisiin välienselvittelyihin, joita ei saatu soviteltua. Vuonna 1439 Eerik erotettiin lopulta kaikkien Pohjoismaiden kuninkuudesta. Hän linnoittautui Gotlantiin, josta käsin hän häiritsi meriliikennettä merirosvouksella, kunnes sopi kuningas Kristianin kanssa saaren luovuttamisesta. Hän palasi Pommeriin, jossa kuoli 1459.

## Lähteet

* 
* 

### Viitteet

## Aiheesta muualla

*
Mäkki

**Mäkki** voi viitata johonkin seuraavista:

* Apple Macintosh, tietokonebrändi
* McDonald’s, pikaruokaravintola
* Mäkki, suomenvirolainen räppäri
James Watt

**James Watt** (19. tammikuuta 1736 Greenock, Skotlanti – 19. elokuuta 1819 Handsworth, Birmingham, Yhdistynyt kuningaskunta) oli skotlantilainen matemaatikko ja insinööri. Hänen höyrykoneeseen tekemänsä parannukset olivat oleellinen osa teollisessa vallankumouksessa.

Watt syntyi Skotlannissa mutta asui ja työskenteli Birminghamissa Englannissa. Hän perusti yhdessä birminghamilaisen Matthew Boultonin kanssa yhtiön, joka patentoi höyrykoneen 1784. Siitä tuli taloudellinen menestys. 

Lapsena Watt sairasteli paljon, jonka takia hänen vanhempansa opettivat häntä kotona. Huonon kuntonsa vuoksi Watt lähti opiskelemaan Lontooseen hienomekaniikkaa.

Watt otti keskipakosäätimen käyttöön höyrykoneessa: Nyt höyrykoneen tehoa voitiin hallita. Hän kehitti kampimekanismin, joilla edestakainen liike voitiin muuttaa pyöriväksi liikkeeksi. Hän lisäsi höyrykoneeseen ulkoisen lauhduttimen, joka lisäsi koneen hyötysuhdetta merkittävästi. Hän otti myös käyttöön tehon yksikkönä hevosvoiman. SI-järjestelmän tehon yksikkö watti on nimetty James Wattin mukaan.

Watt oli Lunar societyn keskeisiä henkilöitä. James Wattin keksintö höyrykone oli merkittävä muun muassa teollistumiselle.

## Lähteet

## Aiheesta muualla

* 
* 
* 
* Höyrykoneen merkkivuosi. 200 vuotta James Wattin syntymästä, Aamulehti, 1.3.1936, nro 59, s. 17, Kansalliskirjaston digitaaliset aineistot
Groucho Marx

**Julius Henry ”Groucho” Marx** (2. lokakuuta 1890 New York – 19. elokuuta 1977) oli yhdysvaltalainen koomikko, joka tuli tunnetuksi koomikkoryhmä Marxin veljesten vaudeville-esityksistä ja elokuvista. Hän menestyi lisäksi muun muassa visailushow’n isäntänä. 

## Elämä ja ura
Groucho Marx syntyi 2. lokakuuta 1890 New Yorkissa kolmantena Sam ja Minnie Marxin viidestä eloon jääneestä pojasta. Hän aloitti näyttämöuransa lauluryhmä The Leroy Trion jäsenenä 15-vuotiaana, veljeksistä ensimmäisenä. Kun hänen veljensäkin tulivat alalle, veljesryhmä saavutti menestystä aluksi musiikkikomedialla *I’ll Say She Is*. Tämän esityksen yhteydessä Groucho alkoi käyttää tunnusmerkikseen noussutta tapaa maalata itselleen viikset. Lempinimensä "Groucho" (sanasta *grouch*, 'marisija') hän sai kollegaltaan Art Fisheriltä, joka nimesi veljessarjan muutkin jäsenet.

Siirryttyään komediaan Marxin veljekset nousivat hyvin suosituiksi 1920-luvulla. Heidän komedioitaan sovitettiin myös elokuviksi, ja Groucho Marx esiintyi myös muutamassa elokuvassa ilman veljiään. Veljiensä kanssa hän teki yhteensä 13&nbsp;elokuvaa. Grouchon visuaalisia tunnusmerkkejä olivat maalattujen viiksien lisäksi pitkä takki, paksut lasit ja sikari.

Vuonna 1947 Marx alkoi juontaa radion visailuohjelmaa *[[You Bet Your Life]].* Ohjelmasta tuli menestys ja se siirtyi myöhemmin televisioon, missä se jatkui vuoteen 1961 saakka. Sen jälkeen Marx esiintyi lyhytaikaisessa ohjelmassa *Tell It to Groucho*.

Kun Marxin veljesten elokuvat olivat nousseet uudelleen suosioon 1960-luvun lopulla, Groucho Marx esiintyi pitkän tauon jälkeen näyttämöllä Carnegie Hallissa vuonna 1972. Hänestä tehtiin samana vuonna Cannesin elokuvajuhlien *Commandeur des Arts et Letters*, ja vuonna 1974 hän sai Oscar-kunniapalkinnon Marxin veljesten saavutuksista.

Groucho Marxin nimiin on laitettu useita sukkeluuksia ja aforismeja. Vaikka Marx ei koskaan valmistunut kansakoulusta, hän kirjoitti useita kirjoja, mukaan lukien kaksi omaelämäkertaa.

Marx oli vuosina 1920–1942 naimisissa Ruth Johnsonin kanssa. He saivat kaksi lasta. Hänen toinen vaimonsa oli Kay Gorcey (1945–1950). Heillä oli yksi lapsi. Marxin kolmas vaimo oli Eden Hartford (1954–1969).

Koska Marx esitti joskus kriittisiä kommentteja politiikasta, ja koska hänellä oli kommunistiystäviä, hän joutui 1950-luvulla FBI:n tutkinnan kohteeksi.

Groucho Marx kuoli 19. elokuuta 1977. Hänet haudattiin Eden Memorial Parkiin San Fernandoon Kaliforniaan.

## Suomeksi käännetyt teokset
* 

## Lähteet

## Aiheesta muualla

*  
*
Morrisonkerrostuma

**Morrisonkerrostuma** on laaja ja runsas fossiilikerrostuma, joka peittää 1,5&nbsp;miljoonan neliökilometrin alan Yhdysvaltojen länsiosassa. Se ulottuu etelässä New Mexicosta Kanadaan ja lännessä Idahosta Nebraskaan. Ensimmäiset löydöt tehtiin vuonna 1877. Sen fossiiliantiin pohjautuvat American Museum of Natural Historyn ja Carnegie Museumin kokoelmat. Sieltä on löytynyt *[[Allosaurus]]*, *[[Diplodocus]]*, *[[Apatosaurus]]*, *[[Stegosaurus]]* ja *[[Brachiosaurus]]*, ja lisäksi krokotiileja, nisäkkäitä, liskoja ja kaloja. Nämä ja monet muut löydöt ovat antaneet kuvan alueesta jurakaudella. Ehkä tunnetuin löytö on alueelta 1991 löytynyt *Allosaurus* Big Al.
Minervina

**Minervina** oli Konstantinus Suuren ensimmäinen vaimo. Hänen elämästään ei tiedetä paljon mitään. Konstantinus ja Minervina saivat yhden pojan, Crispuksen joka syntyi noin 299-305. Tähän aikaan Konstantinus oli *[[augustus]]* Diocletianuksen luona panttivankina ja luultavasti poika syntyi Nikomedeiassa. Vuonna 305 Konstantinuksen isästä Constantiuksesta tuli *augustus* kun Diocletianus ja Maximianus luopuivat vallasta. Konstantinus matkusti isänsä luokse Britanniaan jossa hänestä tuli keisari kun hänen isänsä kuoli vuonna 306. 

Vuonna 307 Konstantinus erosi Minervinasta ja meni naimisiin keisari Maximianuksen tyttären Faustan kanssa. Hänen isänsä oli myös ollut naimisissa Maximinuksen tyttären Flavia Maximiana Theodoran kanssa ja myös eronnut entisestä vaimostaan Helenasta, Konstantinuksen äidistä. Konstantinus piti kuitenkin Crispuksen rinnallaan ja teki hänestä vuonna 317 *caesarin*.

On epäilty että Minervina ja Konstantinus eivät olisi olleet naimisissa ja että Minervina olisi ollut vain Konstantinuksen epävirallinen rakastajatar. Toinen esitetty vaihtoehto olisi että Minervina olisi kuollut ennen vuotta 307. Leskenä Konstantinuksen olisi ollut helpompi mennä uusiin naimisiin.
Affekti (musiikki)

**Affekti** on jonkin musiikkikappaleen aiheuttama tunnetila tai, varsinkin barokkimusiikissa, tietty sävelkulku tai rytmikuvio, joka kuvaa jotain tiettyä tunnetilaa, esimerkiksi tuskaa, iloa tai ahdistusta.
Affekti

**Affekti** voi tarkoittaa seuraavia:

* affekti, musiikin herättämä tunnetila tai jotakin tunnetilaa kuvaava sävelkulku
* affekti, voimakas mielenliikutus, kiihtymys tai järkytys.
Katri Komi

**Katri Helena Komi** (s. 11. toukokuuta 1968 Joroinen) on suomalainen poliitikko, joka toimi Suomen Keskustan kansanedustaja 1999–2015. Hän jättäytyi pois eduskunnasta neljän vaalikauden jälkeen.

Komi asuu Joroisissa. Hän on koulutukseltaan maatalous- ja metsätieteiden maisteri ja agronomi. Myös hänen isänsä, maanviljelijä Armas Komi, on toiminut kansanedustajana. Komi on toiminut maatalousyrittäjänä 1987–2000 ja freelance -toimittajana 1991–2000. 

Eduskunnassa Komi oli jäsen ulkoasiainvaliokunnassa (2004–2015), jossa käsitellään Suomen ulkosuhteisiin liittyviä asioita. Hän toimi myös valtiovarainvaliokunnan työ- ja elinkeinojaostossa (2007–2011) sekä asunto- ja ympäristöjaostossa (2007–2011). Maa- ja metsätalousvaliokunnassa hän oli jäsen 1999–2007 ja varajäsen 2007–2015. Lisäksi hän oli muun muassa Yleisradio Oy:n hallintoneuvoston jäsen (2011–2015).

Komi toimi Parlamenttienvälisen liiton (IPU) Suomen ryhmän johtokunnan puheenjohtajana kahdeksan vuotta ja varapuheenjohtajana neljä vuotta. Hän on myös toiminut Karjalan Liiton liittovaltuuston varapuheenjohtajana sekä Maa- ja kotitalousnaisten Keskuksen hallituksen jäsenenä (vpj. kolme vuotta). Komi harrastaa ratsastusta ja muuta liikuntaa, kirjoittamista ja lukemista, matkustamista sekä mökkeilyä. Hän on julkaissut runokokoelman *Sisua, särmää ja sydäntä* (2006).

## Näkemykset
### Energiapolitiikka
Komi äänesti ydinvoimalupien myöntämistä vastaan vuonna 2010.

### Seksuaali- ja sukupuolipolitiikka
Komi äänesti eduskunnassa sukupuolineutraalia avioliittolakia vastaan marraskuussa 2014.

## Lähteet

## Aiheesta muualla
* Henkilökohtaiset kotisivut
*
Charged GBH

**Charged GBH** (usein myös lyhyesti **GBH**) on brittiläinen punk-yhtye, joka perustettiin vuonna 1978. Nimi "GBH" tulee brittiläisestä lakitermistä "Grievous Bodily Harm" ja Charged lisättiin alkuun, koska saarivaltakunnassa keikkaili jo GBH-niminen heavy-yhtye. 

Alkuperäisessä kokoonpanossa soitti seuraavat jäsenet: Colin Abrahall (laulu), Colin Blyth (kitara),  Ross Lomas (basso) ja Andrew Williams (rummut). Heidän ensimmäinen 7" singlensä oli nimeltään *No Survivors* ja yhtyeen parhaana LP-levynä pidetään vuonna 1982 ilmestynyttä  *City Baby Attacked By Rats* albumia, joka saavutti englannin listoilla riippumattomalle levymerkille ja hardcore-punk musiikkityylille poikkeuksellisen menestyksellisen sijan 17. 

Yhtye keikkailee edelleen. 

## Tunnetuin kokoonpano

*Colin "Col" Abrahall - laulu
*Ross Lomas - basso
*Colin "Jock" Blyth - kitara
*Scott Preece - rummut

## Diskografia
### Studioalbumit
 
**City Baby Attacked By Rats* (1982)
**City Baby's Revenge* (1984) 
**Midnight Madness And Beyond* (1986) 
**No Need To Panic* (1987) 
**A Fridge Too Fa*r (1989) 
**From Here To Reality* (1990) 
**Church of the Truly Warped* (1992) 
**Punk Junkies* (1996) 
**Ha Ha* (2002)
**Cruel and Unusual* (2004)
**Perfume and Piss* (2010)
**Momentum* (2017)

### Studio EP:t/Singlet

**Leather, Bristles, Studs, And Acne* (1981)
**No Survivors* (1982)
**Give Me Fire/Man Trap* (1982)
**Catch 23 /HellholeCatch 23* (1983)
**Do What You Do* (1984)
**Oh No, It's GBH Again* (1986)
**Wot A Bargain* (1988)
**Cruel An Unusual* (2004)
**Race Against Time:Complete Clay Recordings* (2007)
Ranskan Agnes

**Agnès** **de France, keisarinna Anna** (1171–1240) oli ranskalaissyntyinen prinsessa, josta tuli lapsena kahden Bysantin keisarin keisarinnapuoliso.

Agnès oli Ranskan kuningas Ludvig VII:n ja tämän kolmannen puolison Adèle de Champagnen tytär. Agnes lähetettiin jo nuorena Bysantin valtakuntaan, jossa hänen oli tarkoitus mennä naimisiin kruununperillinen Aleksios II Komnenoksen kanssa.

Konstantinopolissa häntä koulutettiin monimutkaisessa bysanttilaisessa hovietiketissä. Hänet kastettiin myös uudelleen ortodoksisen kirkon tapojen mukaan ja hänelle annettiin keisarinnalle paremmin sopiva nimi, **Anna**.

Vuonna 1180 Manuel I kuoli ja hänen 13-vuotias poikansa Aleksios nousi valtaistuimelle. Pian tämä jälkeen 9-vuotias Agnès ja Aleksios myös vihittiin. Todellisuudessa valtakuntaa hallitsi Aleksioksen äiti leskikeisarinna Maria, mutta vuonna 1183 Andronikos I Komnenos syrjäytti Marian. Pian Andronikos myös kruunattiin Aleksioksen kanssahallitsijaksi. Lokakuussa 1183 Andronikos antoi murhata Aleksioksen ja Agnèsista tuli leski jo 12-vuotiaana. Leskenä hän ei kuitenkaan ehtinyt olla kauan, koska 65-vuotias Andronikos avioitui hänen kanssaan. 

Vuonna 1185 Andronikos syrjäytettiin. Agnès selvisi tätä seuranneesta sekasorrosta, koska hänestä tuli kenraali Aleksios Branasin rakastajatar. Seuraavaksi Agnèsin elämästä ei tiedetä mitään ennen vuotta 1204. Silloin hän meni naimisiin entisen rakastajansa pojan, Theodosios Branasin kanssa.

## Lähteet
Monopoli (täsmennyssivu)

**Monopolilla** voidaan tarkoittaa

## Taloustieteen termit
* monopoli, markkinatilanne
* monopolistinen kilpailu.

## Fysikaaliset ilmiöt ja laitteet
* akustinen monopoli
* magneettinen monopoli
* monopoliantenni eli maatasoantenni.

## Paikannimet
* Monopoli, kaupunki Italiassa.

## Tuotenimet
* ''Monopoli'', elokuva
* *[[Monopoly]]*, lautapeli
* *Monopol*, konjakki
* Monopoly, Aavikko-yhtyeen albumi vuodelta 2019.
Keisarikunta

**Keisarikunta** voi tarkoittaa seuraavia:

* keisarikunta, keisarin hallitsema valtakunta
* *[[Keisarikunta (elokuva)|Keisarikunta]]*, suomalainen elokuva vuodelta 2004.
Imperiumi (täsmennyssivu)

**Imperiumi** tai **imperium** voi tarkoittaa seuraavia:

* imperiumi eli maailmanvalta, yhden hallitsijan tai valtion hallitsema suuri alue, johon kuuluu muita maita tai kansoja
* imperium, antiikin Roomassa viranhaltijoiden hallussa ollutta valtaa
* imperium, oikeustieteessä: se julkisoikeudellinen valta, joka valtiolla on alueeseensa nähden, erotukseksi omistusoikeudesta (*dominium*)
* *[[Imperiumi (kirja)|Imperiumi]]*, Michael Hardtin ja Antonio Negrin kirja vuodelta 2000
* *[[Imperiumi (albumi)|Imperiumi]]*, Lumina Polariksen albumi vuodelta 2006
* Imperiumi, suomalainen metallimusiikkiin keskittynyt internetmedia.

## Lähteet

## Katso myös
* Imperium
Mfx

:
**mfx** on suomalainen PC-alustoille keskittynyt demoskene-ryhmä, joka on tuottanut hyvin vaihtelevantyylisiä demoja, joista monet ovat visuaaliselta olemukseltaan melko psykedeelisiä. Nykyisin mfx on suomalaisen ja kansainvälisen demoskenen aktiivisimpia ja merkittävimpiä ryhmiä. Teknisistä saavutuksista mainitsemisen arvoinen on reaaliaikaisen raytracing-renderöinnin käyttö ja nostaminen joissakin piireissä miltei trendiksi 1990-luvun puolivälissä.

## Aiheesta muualla
* mfx:n kotisivut 
* mfx Pouet.net-sivustolla
The Black Lotus

**The Black Lotus** (**TBL**) on ruotsalainen vuonna 1989 perustettu demoskene-ryhmä, joka on tänäkin päivänä yksi aktiivisimmista ja tunnetuimmista Amiga-tietokoneille demoja tekevistä ryhmistä. TBL on tehnyt joitakin tuotoksia myös PC:lle, ja se oli ensimmäisiä ryhmiä, joka sovelsi introissa suuressa määrin musiikin ja bittikarttojen algoritmista generointia.

## Aiheesta muualla
* TBL:n kotisivut 
* TBL Pouet.net-sivustolla
Triton (demoskene)

**Triton** on ruotsalainen demoskene-ryhmä, joka vaikutti PC-alustalla 1990-luvun alkupuolella ja kilpaili muun muassa suomalaisen Future Crew'n kanssa. Ryhmä tunnetaan parhaiten tracker-musiikkiohjelmastaan *[[Fast Tracker]]*. Tritonin merkittävimmät demot ovat vuosina 1992 ja 1993 julkaistut *Crystal Dream* ja *Crystal Dream II*. Jäsenistä ehkä tunnetuin on tracker-muusikko *Lizardking* (Gustaf Grefberg), joka tosin teki suuren osan tuotannostaan Amigalla.

## Aiheesta muualla
* Triton Pouet.net-sivustolla
Moppi Productions

**Moppi Productions** on suomalainen PC-alustoille keskittynyt demoskene-ryhmä, joka tunnetaan elokuvamaisia elementtejä hyväksikäyttävistä juonikeskeisistä demoistaan. Demot ovat saaneet runsaasti tunnustuspalkintoja mm. *scene.org awardeissa*, mutta varsinaisessa demokilpailuissa ne ovat usein joutuneet tyytymään kakkossijoihin. Moppi Productions on julkaissut myös demojen suunnitteluun ja koostamiseen tarkoitetun *Demopaja*-ohjelmiston.

## Aiheesta muualla
* Viralliset kotisivut 
* Moppi Productions Pouet.net-sivustolla 
* Demopaja-ohjelmisto
Lisänimi

**Lisänimi** on henkilölle annettu nimi, joka kuvaa jotain tämän ominaisuutta tai saavutusta. Lisänimiä annetaan yleensä vasta nuoruus- tai aikuisiässä. Lisänimeä saatetaan käyttää henkilön oman nimen rinnalla tai sen sijasta. Ne voivat olla myös pilkallisia.

Lisänimet olivat yleisiä Rooman valtakunnassa, jossa sotilasjohtaja saattoi saada ansioistaan "palkkioksi" lisänimen. Rooman keisari Caligula sai pientä saapasta tarkoittavan nimensä jo lapsena ollessaan mukana isänsä sotaretkillä.

Hallitsijoille on annettu lisänimiä useissa maissa, joko hallitsijan elinaikana tai tämän kuoleman jälkeen. Hallitsijan nimeä kirjoitettaessa lisänimi tulee viimeisenä hallitsijanimen ja järjestysnumeron jälkeen (esimerkiksi Venäjän Pietari Suuri). On kuitenkin huomattava, että samalla tavalla kirjoitetaan myös kaksiosaiset hallitsijanimet (kuten Kustaa II Aadolf), jolloin kyse ei ole lisänimestä.

Lisänimet voivat liittyä myös erilaisiin elämään jääneisiin tarinoihin. Esimerkiksi italialainen Ugolino della Gherardesca sai lisänimen Kannibaali hänen syötyään tarinan mukaan kaksi poikaansa ja pojanpoikaansa jouduttuaan rangaistuksena maanpetoksesta muuratuksi heidän kanssaan torniin nääntymään nälkään.

## Tavallisia hallitsijoiden lisänimiä
* Suuri (Venäjän Pietari Suuri ja Katariina II Suuri, Ranskan Kaarle Suuri)
* Pyhä (Ranskan Ludvig IX Pyhä)
* Mahtava

## Erikoisempia hallitsijoiden lisänimiä
* Englannin Ethelred Neuvoton
* Englannin Juhana Maaton
* Englannin Maria I Verinen
* Espanjan Johanna Mielipuoli
* Norjan Harald Kaunotukka
* Norjan Eerik Verikirves
* Norjan Maunu Paljassääri
* Persian Khosrau I Kuolematon
* Ranskan Kaarle VI Mielipuoli
* Ranskan Ludvig VI Paksu
* Ranskan Pipin Pieni
* Ruotsin Kustaa II Aadolf, Pohjoisen Leijona
* Ruotsin Maunu Ladonlukko
* Sisilian Ferdinand II, Kuningas Pommi
* Tanskan Harald Sinihammas
* Tanskan Sven Kaksiparta

## Katso myös
* Lempinimi
* Epiteetti

## Lähteet
Melon Dezign

**Melon Dezign** on tanskalainen vuonna 1991 perustettu Amigalla ja myöhemmin PC:llä vaikuttanut demoskeneryhmä. Melonia pidetään yhtenä ensimmäisistä ryhmistä, jotka keskittyivät demojen tyyliin ja suunnitteluun vähintään yhtä antaumuksellisesti kuin niiden ohjelmakoodin tekniseen hiomiseen. Ryhmä antoikin paljon tyylillisiä vaikutteita myös muille ryhmille etenkin Amigalla mutta myös PC:llä.

## Aiheesta muualla
* Melon Dezign Pouet.net-sivustolla 
* [Melon Dezign Exotica-wikissä](http://www.exotica.org.uk/wiki/Melon_Dezign_(group))
Ari Toikka

**Ari Toikka** (s. 22. helmikuuta1968 Tampere) on suomalainen rumpali ja sessiomuusikko, joka on soittanut monissa suomalaisissa yhtyeissä kuten Horsepower, Bomfunk MC’s, Yö ja Dingo. 

## Musiikkiura

Ari Toikka on tehnyt pitkän uran sessiomuusikkona ja soittanut muun muassa Jarkko Even, Olli Lindholmin ja Pate Mustajärven taustayhtyeissä. Toikka on työskennellyt studioäänittäjänä, tuottajana sekä näiden lisäksi myös tanssijana TTT-teatterissa *Mauno Peppone Extended* ja *Mauno Peppone elämä, kuolema ja comeback* -esityksissä.

Vuosina 2005–2007 Toikka soitti Dingossa. Hän siirtyi Dingosta Yöhön vuonna 2007.

## Muu elämä
Olli Lindholmin kuoleman ja Yön tauolle jäämisen jälkeen Ari Toikka on työskennellyt kiinteistönvälitysalalla. Hän esiintyy edelleen myös Yö-yhtyeen kanssa.

## Lähteet
* 

### Viitteet
Orange (demoryhmä)

**Orange** on suomalainen PC-koneille keskittynyt demoskene-ryhmä, joka toi tuotoksissaan PC-demoskenelle paljon tyylillisiä vaikutteita Amigan Melon Dezign -ryhmältä. Orange on merkittävimpiä PC-demoryhmiä.

Orangen ydinryhmä koostui kolmesta henkilöstä: Hoplite (Mikko Wilkman, ohjelmoija), Dune (Lassi Nikko, muusikko/ohjelmoija) ja Der Piipo (Iiro Harra, graafikko/ohjaaja). 

Yksi merkittävimmistä eroista Orangen demoissa verrattuna muihin demoihin oli se kuinka Orange käytti harvoin 3d-skenejä; usein demot rakentuivat vain ohjelmoiduille 2D-efekteille ja joissakin tapauksissa animaatioille (Esimerkiksi Megablast-demon alku). Orangen ohjelmoija Hoplite ei pitänyt 3d-skenejä erityisen haastavina ja Orange toivoikin demojensa ns. info-teksteissä, että kilpailevat demoryhmät keskittyisivät vähemmän monimutkaisten 3d-kohtauksien luomiseen ja enemmän kekseliäisiin ohjelmointikikkoihin.

Orangen demoja tahdittivat Dunen omaperäinen musiikki, jotka yhdessä kekseliään koodin ja Der Piipon yksilöllisen graafisen tyylin kanssa tekivät Orangen demoista äärimmäisen yksilöllisiä. Ryhmän tyyliä jäljiteltiin paljon.

## Tunnetuimpia teoksia
* X14 - (demo, 1995, PC/DOS)
* Deesbab - (64kt intro, 1996, PC/DOS)
* Megablast - (demo, 1996, PC/DOS)
* Super Television - (demo, 1996, PC/DOS)
* The Nonstop Ibiza Experience - (demo, 2000, PC/WIN)

## Orangen muusikot
* Dune, Lassi Nikko a.k.a. Brothomstates
* Sulphur, Veikka Erkola a.k.a. Ercola
* 99, Ilkka Ojala
* Cybelius, Johannes Tiusanen
* Distance, Esa Ruoho a.k.a. Lackluster
* chanel5, Eero Lempinen

## Aiheesta muualla
* Orange Pouet.net-sivustolla
Leviatan

**Leviatan** (myös **Leviathan**, ) on muinaisen heprealaisen mytologian jättiläismäinen merihirviö. Leviatan symboloi kaaosta, ja se on kateuden ja uskon demoni sekä Serafimin veljeskunnan langennut enkeli.

## Myyteissä
Leviatan mainitaan ensimmäisen kerran ugaritilaisissa teksteissä muodossa *lītānu*. Nimen on arveltu saattavan tulla kiemurtelevaa tai kehämäistä tarkoittavasta sanasta. Heprean kielessä *leviathan* tarkoittaa mutkaista käärmettä tai lohikäärmettä, tai valasta.

Maininta merihirviöstä on löytynyt vain yhdestä Raamattua edeltävästä tekstistä. Raamatussa Leviatan mainitaan kuudesti, aina runomuotoisissa kirjoissa. Vaikka siitä ei kirjoiteta kovin useasti, Leviatan on kuitenkin mahtava hirviö.

Myyttien mukaan Jumala loi Leviatanin viidentenä päivänä. Hirviömäinen naaraspuolinen merihirviö on satoja kilometrejä pitkä, ja sen silmät loistavat kirkkaina kuin kaksi aurinkoa. Leviatan pyydysti ruoakseen valaan päivässä. Hirviön henki oli niin pahanhajuinen, että se pystyi tappamaan. Leviatan pystyi myös lähettämään suustaan lämpöaallon, joka kuumensi vedet kiehuviksi.

Leviatan oli ilkeä jopa demoniksi. Se kuitenkin pelkäsi *kilbit*-matoa, joka pystyi takertumaan sen kiduksiin.

Leviatanin kerrottiin elävän Välimeressä. Jumala tappoi Leviatanin, jotta se ei lisääntyisi kumppaninsa Behemotin kanssa, ja syötti sen suolattuna kansalleen. Leviatanin nahasta tehtiin teltta, jossa hirviö syötiin.

## Maininnat Raamatussa
**Job 3:8* Sen päivän lävistäköön kirous, joka herättäisi itsensä Leviatanin.
**Ps. 74:14*: Itsensä Leviatanin päät sinä musersit ja ruhon annoit petojen ruoaksi.
**Ps. 104:26*: Siellä kulkevat laivat, siellä on Leviatan, merihirviö, jonka loit telmimään siellä.
**Jes. 27:1*: Sinä päivänä Herra vaatii tilille ja lyö suurella, vahvalla ja terävällä miekallaan Leviatanin, nopealiikkeisen käärmeen, Leviatanin, kiemurtavan käärmeen, iskee hengiltä syvyyden hirviön.
**Job 40:25*: Voitko sinä koukullasi pyydystää krokotiilin*? Pitääkö siimasi sen kielen aloillaan, (vuoden 1933/38 käännöksessä: Voitko onkia koukulla Leviatanin ja siimaan kietoa sen kielen?)

## Viittaukset Raamatun jälkeen
Raamatun aikojen jälkeen Leviatania on käsitelty kahdella tavalla. Naturalistisen tulkinnan mukaan Leviatan oli valas. Toisen tulkinnan mukaan Leviatan oli mytologian mukaisesti lohikäärme.

Poliittisen filosofian keskeisiin teoksiin kuuluva Thomas Hobbesin (1588–1679) *[[Leviathan (kirja)|Leviathan]]* on saanut nimensä Leviatan-hirviöltä. Kirjassa Leviathan kuvaa allegorisesti suvereenia valtiota.

Tarun mukaan ranskalaisessa kansanperinteessä esiintyvä lohikäärme Tarasque on Leviatanin jälkeläinen.

Leviatanit ovat keskeisessä osassa *[[Supernatural]]*-televisiosarjan seitsemännellä tuotantokaudella.

## Lähteet

## Aiheesta muualla
Xtensa

**Xtensa** on Tensilican suunnittelema 32-bittinen suoritin, joka on julkaistu vuonna 1999.

Suoritin on muokattavissa eri käyttötarkoituksiin kuten järjestelmäpiireihin. Suoritinta voidaan käyttää mikrokontrollerin tavoin sekä SIMD DSP:nä.

AMD:n TrueAudio käyttää Xtensa suoritinta.

Cadence Design Systems on ostanut Tensilican vuonna 2013.

## Suorituskyky

Xtensa V on eräissä testeissä ollut nopein suoritin.

## Käyttöjärjestelmätuki
* Linux

## Aiheesta muualla

* Viralliset kotisivut (Arkistoitu 22.04.2017)

## Lähteet